COM7 บวก 3% นิวไฮรอบ 4 เดือน เข้า SET50 วันแรก-อานิสงส์ช้อปดีมีคืน
COM7 บวก 3% ราคาแตะ 35 บ. นิวไฮรอบ 4 เดือน โบรกแนะ “ซื้อ” เป้า 37.60 บ. จับตากำไรไตรมาส 4/65 โตแกร่ง หลังยอดขาย iPhone14 หนุน พร้อมรับปัจจัยบวก 2 เด้ง เข้าคำนวณดัชนี SET50 วันแรก พ่วงอานิสงส์ช้อปดีมีคืน
COM7 บวก 3% นิวไฮรอบ 4 เดือน โบรกแนะ “ซื้อ” เป้า 37.60 บ. รับปัจจัยบวก 2 เด้ง เข้าคำนวณดัชนี SET50 วันแรก พ่วงอานิสงส์ช้อปดีมีคืน
3 ม.ค. 2566

ผู้สื่อข่าวรายงานว่า วันนี้ (3 ธ.ค.66) ราคาหุ้นบริษัท คอมเซเว่น จำกัด (มหาชน) หรือ COM7 ล่าสุด ณ เวลา 16:13 น. อยู่ที่ระดับ 35 บาท บวก 1 บาท หรือ 2.94% สูงสุดที่ระดับ 35 บาท ต่ำสุดที่ระดับ 34 บาท ด้วยมูลค่าซื้อขาย 437.27 ล้านบาท โดยราคาหุ้นปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 35 บาท เมื่อวันที่ 3 ส.ค.65

ทั้งนี้ บล.ดีบีเอส วิคเคอร์ด ระบุในบทวิเคราะห์ คงคำแนะนำ “ซื้อ” หุ้น COM7 ให้ราคาพื้นฐาน 37.60 บาท คาดการณ์กำไรไตรมาส 4/65 ต่อเนื่องถึงไตรมาส 1/66 แข็งแกร่ง เพราะเป็นช่วงจับจ่ายใช้สอย และได้อานิสงค์จากโครงการช้อปดีมีคืน ที่สามารถนาค่าซื้อสินค้าและบริหารมาลดหย่อนภาษีปี 66 ได้คนละไม่เกิน 4 หมื่นบาท จึงมีโอกาสทาสถิติสูงสุดใหม่ในไตรมาสดังกล่าว
โดย COM7 ตั้งเป้าหมายที่จะมีส่วนครองตลาดที่ระดับ 35% และมีอัตราการเติบโตของยอดขายปีละ 20% ในช่วง 3 ปีข้างหน้า ซึ่งเราคาดว่ามีโอกาสเป็นไปได้ เมื่อพิจารณาจากแผนธุรกิจของบริษัท ทั้งการขยายสาขาและการพัฒนาประสิทธิภาพทางการตลาดที่ทามาอย่างต่อเนื่อง
ด้าน บล.เคจีไอ (ประเทศไทย) ระบุในบทวิเคราะห์ ประเมินราคาพื้นฐาน COM7 ที่ 37 บาท ประเมินแนวโน้มผลการดำเนินงานไตรมาส 4/65 จะเติบโตเมื่อเทียบจากไตรมาสก่อน จาก High season และ iPhone14 ขณะที่คาดไตรมาส 1/66 จะรับอานิสงค์โครงการช้อปดีมีคืน และ Sentiment บวกจากการเข้า SET50 (เริ่ม ม.ค.66) คาดเม็ดเงิน Fund flow จากนักลงทุนสถาบันหนุน ขณะที่ Forward PE ปีหน้า 22.5 เท่า Laggard กลุ่มค้าปลีกที่ PE เฉลี่ยกว่า 30 เท่า